Avainpelaaja

*"Mies, jolla on kovaa näyttöä. Avainpelaaja. Aloituskentällisen mies. Mies kaiken taustalla."*

**Avainpelaaja** on *Pasilan* ensimmäisen tuotantokauden ja samalla koko sarjan yhdestoista jakso, joka esitettiin ensimmäisen kerran Yle TV2:lla 28. huhtikuuta 2007.

## Juoni

Pyösti katsoo televisiosta kuinka Kontiovaaran puheenaiheena "Huomenta ihmiset" -ohjelmassa on tällä kertaa harrastukset. Kontiovaara on myös pyytänyt ihmisiä vieraakseen studioon kertomaan harrastuksistaan. Vieras nimeltä Jaana harrastaa soittoäänien matkimista. Jaana aloittaa hyräilemällä ensin "Nokia Tunen", mutta hänen hyräillessä "Attractionia", ärsyyntynyt Pöysti sammuttaa television ja saa puhelun Neposelta panttivankkitilanteesta.

Kyseinen pankkivankitilanne paljastuukin vain yhdeksi Johnson-videopelin tehtävistä, jota Neposella oli vaikea päästä läpi. Tehtävässä piti päästä 10 minuutin sisällä pelastamaan suurlähetystöstä 30 pankkivankina olevaa amerikkalaisturistia terroristeilta, joilla oli ydinase. Eräs tietty ovi oli ainoa reitti sisään, koska aidan ali ei voinut ryömiä ja tikkaat katolle olivat poikki. Pöystin ratkaisu oli ampua kaikki lähetystössä olevat, vaikka kyseessä oli hiipimis- ja väijymispeli.

Kun Pöysti sai tehtävän suoritettua, Repomies tuli sisään ja oli vihainen siitä, että tämä pelasi videopelejä työajalla. Pöysti itse valehteli kaikkien videopelihetkiensä sijoittuneen lounastunneille, jolloin sai tehdä mitä halusi. Repomies itse käytti oman nuoruutensa lounastunnit painimiseen, mutta Pöysti uskoi tämän johtuneen vain siitä, ettei videopelejä ollut vielä olemassa silloin. Pöysti perustelee muutenkin lisää eroja oman sukupolvensa ja Repomiehen sukupolven välillä.

Sitten Pöysti ja Neponen lähetettiin hakemaan asemaravintolasta miestä nimeltä Laakkonen, joka oli juotuaan 24 tuoppia hajottanut kaiken ravintolan irtaimiston. Pidätettyään sammuneen Laakkosen, Pöysti ja Neponen palasivat asemalle pelaamaan videopeliä, jossa tällä kertaa oli tehtävänä tappaa YK:n korruptoitunut sihteeri ja tämän perhe. Samalla he keskustelivat Laakkosen motiivista. Pöystin mukaan Laakkonen oli yksinkertaiseksi niitä ihmisiä, joita vain riivasi mahdollisesti koko elämä. Neponen vei Laakkosen kotiin ja antoi tälle laskut kaikista asioista, mitä tämä oli rikkonut. Laakkonen kuitenkin rikkoi postilaatikon, pudotti laskut ja heitti ruokapöydän päin Neposen poliisiautoa.

Neponen pyysi Repomieheltä apuvoimia, ja soitti myös Pöystille, jotta tämä tulisi puhumaan Laakkoselle megafonilla. Pöysti aluksi valehteli olevansa nukkumassa, vaikka oikeasti pelasi yhä videopelejä. Vasta Repomiehen pakottaman Olysti tuli paikalle. Pöysti yritti megafonin kautta puhuessaan saada Laakkosen hyväksymään sen, että elämä oli mennyt "vituiksi", ja että ainoa asia mitä Laakkonen enää voisi tehdä olisi keskittyä lasten kannustamiseen sekä vanhenemiseen. Laakkonen ei kuitenkaan suostunut tulemaan ulos, vaan sulki ikkunan. Neponen alkoi kyseenalaistaa sitä, että oliko Pöystin toimintatapa enää järkevä, mutta Pöystin mielestä vain se, että kertoo miehelle mikä tätä riivaa, oli ainut keino saada tämä ulos. Neponen rikkoi Laakkosen asunnon ikkunan, jotta Laakkonen kuulisi taas Pöystin äänen.

Pöysti puhui Laakkoselle aamuun asti, kun Neponen, muut poliisit, sekä Laakkosen vaimo ja lapset olivat nukahtaneet. Hän uhkasi tulla tankilla sisään, jos Laakkonen ei tulisi ulos. Mutta sillä hetkellä, kun Pöysti haukkui Laakkosta "homoksi", Laakkonen tuli vihaisena pesäpallomailalla ulos lyömään Neposen poliisiautoa. Poliisit saartoivat Laakkosen ja kantoivat hänet väkisin poliisiautoon.

Poliisiasemalla Pöysti ja Neponen pelasivat jälleen videopeliä, tällä kertaa tehtävänä oli välttää korealaissotilaiden panttivankeina olevien amerikkalaissiviilien tappamista. Mutta Pöystin mielestä kaikkien ampuminen oli paras ratkaisu ja perusteli väitteensä sillä, että aiemmin ammutuilla korealaissotilailla oli myös perheet. Repomies huomautti heille jälleen pelaamisesta ja kutsui Pöystin ja Neposen toimistoonsa, kun Laakkonen oli lähetetty kotiin.

Pöysti puolusteli viime yön tapahtumia selittämällä miksi Laakkonen todennäköisesti oli sellainen mies mikä oli. Pöystin teoria oli, että ihmiselle valehdellaan syntymästä asti. Ulkonäköön liittyvä valehtelu oli Pöystin mielestä hyväksyttävää, koska ulkonäölle ei voinut mitään. Mutta oli valetta väittää lasta kiltiksi ja ihmetellä, ettei kukaan leiki tämän kanssa, jos lapsi oikeasti lyö toisia lapsia lapiolla. Lisäksi oli valetta väittää, että tytöt olivat ennakkoluuloisia murrosikäisen teinin suhteen, jos tämä virtsaa boolimaljaan, syö liimaa, varastelee ja yrittää naisia väkisin.

Mutta sitten joku kaunis tyttö alkaisi tykätä pojasta, koulusta löytyisi samankaltaisia poikia ja syntyisi ystävyyssuhteita, poika saisi ostettua oman mopon, voittaisi koulun pikajuoksukilpailun tai hänellä olisi luokan paras hemoglobiini. Pöysti kutsui satunnaista onnistumista ihmisen pahimmaksi viholliseksi, koska onnistuminen oli silkkaa sattumaa, eikä kyseinen poika mieheksi vartuttuaan sitten oikeasti pärjäisikään elämässä. Miestä alkaisi riivata, jos tämän perustama yritys joutuu konkurssiin, ja Pöystin mielestä ainoa ratkaisu ongelmaan, että joku haukkuu Laakkosen ja sanoo tämän olevan itse syyllinen omiin ongelmiinsa. Muuten mies menettäisi ystävänsä ja perheensä, ja riivaus vain pahenisi entisestään.

Pöysti ja Neponen jatkoivat pelaamista, ja Routalempi oli myös katsomassa. Repomies sai tarpeeksi pelaamisesta ja takavarikoi konsolin, uhaten myös lyödä sitä aina tasatunnein, kunnes Pöysti oppisi olemaan kunnolla. Pöysti ja Neponen joutuivat viettämään aikaansa videopelin sijasta katsomalla Kontiovaaran ohjelmaa, jossa oli tällä kertaa vieraana maalaamista harrastava Erkki. Mutta sitten Helga ja Routalempi, jotka olivat humalaista Laakkosta autolla seuratessaan ajaneet kolarin, pyysivät apuvoimia.

Pöysti ja Neponen ajoivat auton ihan Laakkosen auton viereen, Pöystin yrittäessä megafonilla jälleen puhua Laakkoselle. Laakkonen ajaa autonsa latoon, mutta varastaa toisen auton ja pakenee sillä. Kun poliisit ja Laakkonen joutuvat tasoristeyksessä pysähtymään, Pöysti menee sisään Laakkosen autoon. Laakkonen alkaa vihdoin puhua ja sanoo aikovansa ajaa siihen asti, kunnes sekä hän että Pöysti kuolevat. He ajavat Kontiovaaran ohi, joka haastattelee lintujen tarkkailua harrastavaa miestä. Pöysti tajuaa Laakkosen tarvitsevan harrastuksen. Laakkonen, joka kolaroi autolla ja jatkaa matkaa Pöystin mukana matkaansa mopolla ja venellä, väittää kuitenkin harrastavansa jo lenkkeilyä ja pihan hoitamista. Mutta Pöystin mielestä Laakkonen tarvitsee sellaisen harrastuksen, joka todella auttaa kestämään surkeaa elämää, niin kuin Pöysti oli kestänyt sitä videopelien, huonojen elokuvien ja chattaamisen avulla.

Laakkonen lupaa Pöystille etsiä kunnon harrastuksen ja olla juomatta, kunnes on ehjä olo, ja hymyilee, kun hänet lopulta pidätetään. Repomies alkaa pahasti kolhitun videopelikonsolin takaisin Pöystille. Pöysti ja Repomies alkavat puhua harrastuksistaan, mutta kun Pöysti väittää harrastavansa myös luontodokumenttien katsomista, Repomies moittii Pöystiä, kun tämä luulee sekä koppeloa että kiveä puluksi.

Lopputekstien jälkeen Routalempi lukee kellarissa vertauskuvia sisältävän kertomuksen siitä, kuinka harrastusten ansiosta Laakkosen näkemys maailmasta muuttui positiivisemmaksi ja laajentui entisestään.

## Äänirooleissa

* Jani Volanen - Kyösti Pöysti, Juhani Kontiovaara, videopeliääni
* Kari Hietalahti - Rauno Repomies, Erkki
* Juho Milonoff - Tommi Neponen, Pekka Routalempi, Laakkonen
* Mari Lehtonen - Helga, Jaana, asemaravintolan työntekijä, synnytyslääkäri, Laakkosen äiti

## Lainaukset

*"Tässä on sun sukupolvi omasta mielestään: aina on ollut rankkaa. Isä raataa päivät pellolla ja illat tehtaassa. Viikonloppuina hän käy sodassa. Äiti synnyttää kolmesti päivässä. Kaikilla lapsilla on rutto. Leluja ei ole. Ruuaksi on kaarnaa ja tervaa. Navetta palaa joka yö. Tässä on mun sukupolvi: tyhmä, kiittämätön, laiska ja ruma. No, onhan se, mutta niin olisitte olleet tekin. Teillä vaan ei ollut fyrkkaa."*

*"Aah, mustaa kahvia. Mustaa päivää vaan! Ottakaa musta tuoli ja istukaa mustat perseenne alas. Nostetaan vähän mustia verhoja, niin että musta aurinko pääsee sisään.""Ota ne vitamiinit."Aivan."*

*"Noi on jänniä noi nykyajan pelit. Mikseiköhän oo semmoisia pelejä, joissa ei ammuta koko ajan?""Mikseiköhän James Bons koskaan käy paskalla.""Just.""Niin!""No sekin on jännää."Sekin on jännää!"*

## Trivia

* Tässä jaksossa sarjan tunnarin alkutunnarissa soitettu versio ja lopputeksteissä soitettu versio olivat poikkeuksellisesti päinvastaisissa paikoissa.
* Tämä on yksi kahdesta jaksosta, joiden alkutunnarissa Routalempi katseleekin kahvinkeittimen sijasta laavalamppua.